Si tama nniḍen nufa-d amaru iɛemmed ad t-id isekcem d anggaru akken ad yefk i umfarreǧ azref n usugen, kul wa amek ara yettxemmim ɣef umda-agi iceblen tawacult yukli. Ihi Si Pertuf d yiwen urgaz d adeyyani taẓẓalit di lwaqt-is yezga wawal n Ṛebbi deg mmi-s, teṣṣbiḥ deg ufus-is ,yenhu kan ɣer lxir d wayen yelhan, Si Pertuf yusad di tmurt tabaṛant yufa-d iman-is d aɣrib ur yessin yiwen, yeggra-d yettidir di lǧamaɛ yettɣimi din, leɣaci ttwalin Si Pertuf ulac argaz am netta yettaggad Ṛebbi yexdem ala di lxir. Ymellal-d d Lḥaǧ Pititi di lǧamaɛ uɣalen d leḥbab yal ass d tmlilit dinn-a i lwaqet n tẓẓalit, Lḥaǧ Pititi yuɣ yid-s tanummi yuɣal yettawi-t-id s axxam yesen-akk tawacult-is yeẓra ukk lbaḍna-ines d wamek yettidir deg uxxam-is yefkka-slemɛahda ad as-yefk yelli-s xas akken tettunefk i wayeḍ ɣran fell-as lfatiḥa ad-as yernu ayen-ukk yekseb ama d axxam ama d taferka kullec ad yers ɣef yisem-is